માનવમિત્ર, અમદાવાદ : શહેરનાં પોશ વિસ્તાર અને મોડી રાતે પણ સતત લોકોની સતત અવરજવર રહેતી હોય છે તેવા સેટેલાઈટ વિસ્તારનાં જોધપુર ચાર રસ્તા પાસે આવેલી ટાઇટન આઇ પ્લસ અને વર્લ્ડ ઓફ ટાઈટન નામનાં શો રૂમમાં તસ્કરોએ બહુ બિંન્દાસ્ત રીતે હાથ સાફ કરી લાખો રૂપિયાના માલ મતાની ચોરી કરી ફરાર થઇ જતાં ભારે ચકચાર મચી ગઇ હતી. મોડી રાતે તસ્કરોએ શો રૂમમાં પ્રવેશી ૭૦૦ જેટલી બ્રાન્ડેડ ઘડિયાળ(રિસ્ટ વોચ), ૨૫થી વધુ બ્રાન્ડેડ ચશ્માંની ફ્રેમ, સન ગ્લાસીસ અને રોકડ રૂ.એક લાખની ચોરીને અંજામ આપ્યો હતો. સેટેલાઈટ પોલીસે આ સમગ્ર બનાવ અંગે જરૂરી ગુનો નોંધી સીસીટીવી ફૂટેજના આધારે સમગ્ર મામલાની તપાસ શરૂ કરી છે.